b'\n_START_ARTICLE_\nKadonneiden sanojen mets\xc3\xa4stys\n_START_PARAGRAPH_\nKadonneiden sanojen mets\xc3\xa4stys on vuonna 2000 julkaistu opetus/seikkailupeli. Peli julkaistiin Windows 95 ja Windows 3.1 koneille. Peli on tarkoitettu englanninkielen opetukseen 9-14 -vuotiaille. Peliss\xc3\xa4 on tarkoitus auttaa sinist\xc3\xa4 taikaolentoa l\xc3\xb6yt\xc3\xa4m\xc3\xa4\xc3\xa4n kadonneet englanninkieliset sanat osoita ja klikkaa -tyylill\xc3\xa4.\n_START_SECTION_\nPelin intro\n_START_PARAGRAPH_\n"3000 vuotta sitten l\xc3\xa4hetettiin maahan taikamuna. Sen sis\xc3\xa4ll\xc3\xa4 oli sininen olento, jonka teht\xc3\xa4v\xc3\xa4n\xc3\xa4 oli tuoda rauha maahan. Muna joutui pahaksi onneksi v\xc3\xa4\xc3\xa4riin k\xc3\xa4siin. Ilke\xc3\xa4 kuningas Bondo, joka hallitsi muinaista kuningaskuntaa sai sen haltuunsa. H\xc3\xa4n esti sotilaidensa avulla sinist\xc3\xa4 olentoa kuoriutumasta munasta ja k\xc3\xa4ytti siihen piilotettuja taikavoimia maailman tuhoamiseen ja valloittamiseen. Kuningas Bondo rakennutti perhossaarelle temppelin, jonne h\xc3\xa4n halusi ruumiinsa haudattavan kuolemansa j\xc3\xa4lkeen. Ennen kuolemaansa h\xc3\xa4n viel\xc3\xa4 vannoi palaavansa saattamaan teht\xc3\xa4v\xc3\xa4ns\xc3\xa4 p\xc3\xa4\xc3\xa4t\xc3\xb6kseen. K\xc3\xa4sill\xc3\xa4 on nyt aika, jolloin kuningas Bondon on m\xc3\xa4\xc3\xa4r\xc3\xa4 palata. Sininen olento on juuri kuoriutumaisillaan munasta pelastaakseen maailman kuningas Bondon tihut\xc3\xb6ilt\xc3\xa4. Er\xc3\xa4\xc3\xa4n\xc3\xa4 myrskyisen\xc3\xa4 y\xc3\xb6n\xc3\xa4, kellarista kantautuu omituista \xc3\xa4\xc3\xa4nt\xc3\xa4...".'